कर्मियों के प्रमोशन में ग्रेडिंग सिस्टम का विरोध शुरू, इंटक ने दी चेतावनी
भिलाई| स्टील इम्प्लाइज यूनियन इंटक ने कर्मियों के प्रमोशन के लिए ग्रेडिंग सिस्टम शुरू करने पर नाराजगी व्यक्त करते हुए इसका कड़ा विरोध करने का निर्णय लिया है। मंगलवार को यूनियन कार्यालय में हुई बैठक हुई में महासचिव एसएम पांडेय ने कहा कि पूर्व में कर्मियों के सीआर के लिए पर्सेंटेज सिस्टम था, जिसमे 60 प्रतिशत लाना आवश्यक था। लेकिन प्रबंधन ने अब ग्रेडिंग सिस्टम लागू कर दिया है, जिसमे ओ, ए, बी, सी ग्रेड दिया जाएगा। जिस कर्मी को सी ग्रेड मिलेगा उसके प्रमोशन पर बुरा असर पड़ेगा एवं उसके कई एलाउंसेस एवम बोनस बंद हो जाएंगे। उन्होंने कहा कि यदि ग्रेडिंग सिस्टम के कारण किसी भी कार्मिक का प्रमोशन प्रभावित होगा तो इंटक यूनियन कड़ा विरोध करेगी। बैठक में पीजूषकर, विजय भिते, एनएस बंछोर, देवीलाल देवांगन, रमेश तिवारी आदि उपस्थित रहे।
hin_Deva hin_Deva